L 302/92
3.2.
ET
Euroopa Liidu Teataja
22.11.2022
REESSi elektrivõrgust laadimise režiimis elektrilist/elektroonilist alakoostu katsetatakse vastavalt käesoleva lisa liite joonisele 2.
3.2.1.
Varjestuse konfiguratsioon peab vastama sõidukiseeria konfiguratsioonile.
Üldiselt tuleb kõik varjestatud kõrge­ pingeosad nõuetekohaselt ühendada väikese näivtakistuse kaudu (nt tehisvõrk, kaablid, pistmikud jne).
Elektri­ lised/elektroonilised alakoostud ja koormused peavad olema maandatud.
Väline kõrgepingetoide ühendatakse läbiviikühenduse filtri kaudu.
3.2.2.
Elektrilise/elektroonilise alakoostu toitejuhe tuleb ühendada toiteallikaga kõrgepinge tehisvõrgu (alalisvoolu ja kõrgepingetoitega koost) ja/või tehis-elektrivõrgu (vahelduvvoolutoitega koost) kaudu.
Kõrgepinge juhitakse elektrilisse/elektroonilisse alakoostu 5 μH/50 Ω kõrgepinge tehisvõrgu kaudu (vt liite 8 punkt 2).
Vahelduvvool juhitakse elektrilisse/elektroonilisse alakoostu 50 μH/50 Ω tehis-elektrivõrgu kaudu (vt liite 8 punkt 4).
3.2.3.
Kui ei ole ette nähtud teisiti, peab maandustasapinna esiservaga paralleelse madal- ja kõrgepingejuhtmestiku pikkus olema 1 500 mm (±75 mm).
Katsejuhtmestiku kogupikkus koos pistmikuga peab olema 1 700 mm (+300/-0 mm).
Madal- ja kõrgepingejuhtmestiku vaheline kaugus peab olema 100 mm (+100/-0 mm).
3.2.4.
Kogu juhtmestik tuleb asetada elektrit mittejuhtivale materjalile, mille suhteline dielektriline läbitavus on väike (εr ≤ 1,4), 50 mm (±5 mm) kõrgusele maandustasapinnast.
3.2.5.
Kõrgepinge miinus- ja plussliinide ning kolmefaasiliste liinide varjestatud toiteliinid võivad kasutatavast pistiku­ süsteemist olenevalt olla koaksiaalkaablid või ühises varjestuses.
Teise variandina võib kasutada sõiduki algupä­ rast kõrgepingejuhtmestikku.
3.2.6.
Kui ei ole ette nähtud teisiti, peab elektrilise/elektroonilise alakoostu korpus olema maandustasapinnaga ühen­ datud kas otse või kindlaksmääratud näivtakistuse kaudu.
3.2.7.
Integreeritud akulaadijate puhul peavad vahelduv-/alalisvoolu toiteliinid asetsema antennist võimalikult kaugel (madal- ja kõrgepingejuhtmestiku taga).
Vahelduv-/alalisvoolu toiteliinide ja lähima madal- või kõrgepingejuht­ mestiku vaheline kaugus peab olema 100 mm (+100/-0 mm).
3.3.
Alternatiivne mõõtmiskoht Alternatiivina varjestatud neeldumiskambrile (ALSE) võib kasutada välikatsekohta, mis vastab standardi CISPR 16-1-4 nõuetele (vt käesoleva lisa liite joonis 1).
3.4.
Keskkond Enne ja pärast põhikatset tuleb mõõtmistega tagada, et keskkonnas ei esineks kõrvalisi helisid ega signaale, mis võivad mõõtmist märgatavalt mõjutada.
Sellise mõõtmise korral peavad kõrvalised helid või signaalid (v.a tahtlik kitsasribakiirgus) olema vähemalt 6 dB nõrgemad kui käesoleva eeskirja punktis 6.5.2.1 esitatud häiringupiir­ normid.